ห้องทำงานรูปไข่

**ห้องทำงานรูปไข่** เป็นที่ทํางานอย่างเป็นทางการของประธานาธิบดีสหรัฐ เป็นส่วนหนึ่งของสำนักงานบริหารของประธานาธิบดีสหรัฐ อยู่ในปีกตะวันตกของทำเนียบขาว ในวอชิงตัน ดี.ซี.

ห้องรูปไข่มีหน้าต่างบานใหญ่สามบานที่หันหน้าไปทางสนามหญ้าทางทิศใต้ ซึ่งโต๊ะของประธานาธิบดีตั้งอยู่ด้านหน้าตามธรรมเนียม และเตาผิงที่ปลายด้านทิศเหนือ ตู้หนังสือบิลต์อินสองตู้ติดตั้งในผนังด้านตะวันตก มีประตูทั้งหมดสี่บาน ประตูทิศตะวันออกไปสู่สวนกุหลาบ ประตูทางทิศตะวันตกไปสู่ห้องทำงานส่วนตัวและห้องอาหาร ประตูทิศตะวันตกเฉียงเหนือไปสู่ทางเดินหลักของปีกตะวันตก และประตูตะวันออกเฉียงเหนือไปสู่สํานักงานเลขานุการของประธานาธิบดี

โดยทั่วไปประธานาธิบดีจะตกแต่งสำนักงานให้เหมาะกับรสนิยมส่วนตัว โดยเลือกเฟอร์นิเจอร์และผ้าม่าน และมักจะสั่งทำพรมรูปวงรี ผลงานศิลปะจะคัดเลือกมาจากของที่สะสมไว้ของทำเนียบขาวหรือยืมมาจากพิพิธภัณฑ์ในช่วงที่ประธานาธิบดีดำรงตำแหน่ง

## ประวัติวัฒนธรรม
ห้องทำงานรูปไข่ได้กลายเป็นที่จดจำของชาวอเมริกันในฐานะตัวแทนของประธานาธิบดีผ่านภาพที่น่าจดจำ เช่น จอห์น เอฟ. เคนเนดี จูเนียร์ วัยหนุ่มที่มองผ่านแผงด้านหน้าโต๊ะทำงานของพ่อของเขา ประธานาธิบดีริชาร์ด นิกสัน คุยโทรศัพท์กับนักบินอวกาศของยานอะพอลโล 11 ระหว่างเดินบนดวงจันทร์ และเอมี คาร์เตอร์ พามิสตี มาลาร์กี หยิงหยาง แมวสยามของเธอ มาทำให้วันของจิมมี คาร์เตอร์ ประธานาธิบดีผู้เป็นพ่อของเธอสดใสขึ้น ประธานาธิบดีหลายคนเคยกล่าวปราศรัยจากห้องทำงานรูปไข่ต่อคนทั้งประเทศเป็นครั้งคราว ตัวอย่างเช่น เคนเนดีนำเสนอข่าวเกี่ยวกับวิกฤตการณ์ขีปนาวุธคิวบา (1962) นิกสันประกาศลาออกจากตำแหน่ง (1974) โรนัลด์ เรแกนหลังจากภัยพิบัติกระสวยอวกาศแชลเลนเจอร์ (1986) และจอร์จ ดับเบิลยู. บุช หลังจากวินาศกรรม 11 กันยายน (2001) 

## ระเบียงภาพ

ไฟล์:Kennedy children visit the Oval Office, October 1962.jpg|บุตรธิดาของประธานาธิบดีจอห์น เอฟ. เคนเนดีเยี่ยมชมห้องทำงานรูปไข่
ไฟล์:Richard M. Nixon and Bob Hope in the oval office. Bob Hope is putting into an ashtray held by the President. - NARA - 194433.tif|ประธานาธิบดีริชาร์ด นิกสัน และบ็อบ โฮปเล่นกอล์ฟในห้องทำงานรูปไข่
ไฟล์:C21120-14.jpg|โรนัลด์ เรแกน ประธานาธิบดีสหรัฐ ให้พลเอก เปรม เข้าเยี่ยมในห้องทำงานรูปไข่
ไฟล์:Oval Office from above.jpg|มุมมองจากด้านบน: ประธานาธิบดีจอร์จ ดับเบิลยู. บุช นั่งที่ซ้ายล่างของการประชุม
ไฟล์:Paul Kagame with George Bush March 4, 2003.jpg|ภาพถ่ายจับมือตามธรรมเนียมขณะนั่งอยู่หน้าเตาผิง ประธานาธิบดี จอร์จ ดับเบิลยู. บุช อยู่ทางขวา และแขก (พอล คากาเม ประธานาธิบดีรวันดา) อยู่ทางซ้าย หนึ่งในภาพหายากที่มีไฟในเตาผิง
ไฟล์:P082914PS-0000 (15379615486).jpg|มุมมองจากหิ้งเตาผิง: ประธานาธิบดีบารัค โอบามา นั่งจากหันหลังใกล้เตาผิง โดยมองเห็นโต๊ะทำงาน ประตูทางเข้าสวนกุหลาบอยู่ทางซ้าย ประตูห้องทำงานส่วนตัวเปิดแง้มอยู่ด้านขวา และประตูห้องสํานักงานเลขานุการเปิดแง้มอยู่ด้านซ้ายสุด
ไฟล์:Trump Oval Office panorama.jpg|มุมมองแบบพาโนรามาของห้องทำงานรูปไข่ เมื่อ 26 มกราคม 2017 ประธานาธิบดีโดนัลด์ ทรัมป์ กำลังนั่งอยู่ที่โต๊ะ "Resolute" 


## อ้างอิง

## แหล่งข้อมูลอื่น

* Oval Office historical photo essay 
* Pictures of the Oval Office during different presidencies (1909–2005) 
* ''Washington Post'': "Inside the Real West Wing" 
* Oval Office and Presidential desks 
* White House Museum online tour: the Oval Office 
* ห้องทำงานรูปไข่ ที่ Whitehouse.gov 
* กูเกิล  สเก็ตช์อัป แบบจำลองสามมิติ  
* 2010 Oval Office Makeover 
* An Office Fitted for a President   – สไลด์โชว์โดย *[[เดอะนิวยอร์กไทมส์]]* 

หมวดหมู่:ห้องในทำเนียบขาว